Návrh

špecifikácie finančných nákladov na zabezpečenie hromadných výberových konaní 

	
Vychádzajúc z  návrhu koncepcie k niektorým aspektom štátnej služby, ktorú prerokovala vláda Slovenskej republiky 9. mája 2002,  hromadné výberové konania je možné realizovať ako náhradu za systém stáží absolventov vysokých škôl, uplatňovaný do nadobudnutia platnosti zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon“). V koncepcii bolo navrhnuté vyčleniť finančné prostriedky určené na tento cieľ, a použiť ich  na marketingovú kampaň o hromadnom výberovom konaní v médiách, na marketingové prezentačné materiály a najmä na samotný výber uchádzačov. 
	Zákon definuje v § 15  spôsob obsadzovania voľných štátnozamestnaneckých miest výberovým konaním. Konkrétne ods. 3 písm. h) zákona upravuje možnosť obsadzovania voľných miest v jednom odbore štátnej služby hromadným výberovým konaním.
Hromadné výberové konanie vyhlasuje predseda Úradu pre štátnu službu (ďalej len „predseda“)  v tlači,  prípadne v iných verejnosti všeobecne prístupných prostriedkoch masovej komunikácie, najmenej tri týždne pred jeho začatím.
Požiadavky zo strany ústredných orgánov štátnej správy na obsadenie voľných miest smerované do jedného odboru štátnej služby vyvolali potrebu vyhlásiť hromadné výberové konanie na tieto odbory štátnej služby

1.01.03  Medzinárodná spolupráca, finančné prostriedky európskych spoločenstiev
1.01.04  Legislatíva
1.01.08  Kontrola, sťažnosti a petície, vnútorný audit

Príprava a priebeh hromadného výberového konania

I.  Etapa získavania

Rozmanitosť cieľových skupín, ktoré budú hromadným výberovým konaním oslovené si vyžaduje vzájomnú  kombináciu a interakcie viacerých postupov

•	personálna inzercia (mediálna kampaň v tlači na oslovenie cieľových skupín)
•	internet (kariérové portály, jobservery)
•	využitie personálnej databázy 
•	oznámenie o podrobnostiach výberového konania vo Vestníku Úradu pre štátnu službu.

  II.  Etapa výberu (voľba optimálnych foriem, posudzovania vhodnosti)

Predpoklad vysokého záujmu zo strany uchádzačov  o voľné štátnozamestnanecké miesta si vyžaduje použitie viacerých postupov a spôsobov na ich  hodnotenie a posudzovanie

•	voľba optimálnych foriem pri výbere uchádzačov na základe zhodnotenia kvalifikačných predpokladov, schopností a predložených požadovaných dokladov uverejnených v oznámeniach o voľných štátnozamestnaneckých miestach
•	výber uchádzačov na základe skupinových techník posudzovania vhodnosti (skupinového psychodiagnostického testovania a špecializovaných dotazníkov)    
•	výber uchádzačov na základe individuálnych techník posudzovania vhodnosti (osobné pohovory s vybranými uchádzačmi)
•	záverečný výber uchádzačov výberovou komisiou (interview)

Využitie navrhovaných postupov a metód hromadného  získavania štátnych  zamestnancov zaručuje dosiahnutie cieľa odborným prístupom za krátke časové obdobie. Výhody navrhovaného postupu sú 

•	flexibilita a škálovateľnosť (hromadné výberové konanie na jeden typ štátnozamestnaneckého miesta, kde sa očakáva vysoký počet uchádzačov, si vyžaduje iné postupy ako pri bežnom výberovom konaní)
•	oslovenie širokej skupiny (uvedené postupy vedú k oslovovaniu a posudzovaniu uchádzačov zo širokej skupiny na  trhu práce)
•	časová efektivita (navrhovaný postup je striktne pragmatický s orientáciou na dosiahnutie jednoznačného cieľa - obsadiť štátnozamestnanecké miesto vhodným a kvalitným uchádzačom).

Kvantifikácia finančných nákladov na zabezpečenie hromadných výberových konaní

Predpokladaný počet uchádzačov:  2 000 osôb
 
I.  Etapa získavania

•	personálna inzercia ...............................................................................              100 000,- Sk
•	internet ..................................................................................................                50 000,- Sk
•	využitie personálnej databázy 
(softvérové vybavenie Úradu pre štátnu službu) ..............  ..................              250 000,- Sk
•	oznámenie o podrobnostiach výberového konania vo Vestníku
     úradu .....................................................................................................                20 000,- Sk

II.  Etapa výberu 

Predpokladaný počet uchádzačov :  2 000 osôb

1. Spracovanie písomných reakcií uchádzačov o voľné štátnozamestnanecké miesta na základe stanovených požiadaviek uverejnených v oznámeniach o voľných štátnozamestnaneckých    miestach

•	príprava výberového konania, spracovanie písomnej reakcie uchádzača  200,- Sk/ predpokladaný počet uchádzačov  2 000 osôb

spolu  .........................................................................................................         400 000,- Sk

2. Posúdenie odborných a psychických predpokladov pracovnej úspešnosti skupinovými technikami:

•	odborný dotazník, skupinové psychodiagnostické posúdenie – testovacia batéria (-20% z predpokladaného počtu uchádzačov), realizácia, vyhodnotenie, spracovanie výsledkov jedného uchádzača 500,- Sk/ predpokladaný počet posudzovaných osôb 1 600  (80 skupín po 20 osôb)

      spolu  .................................................................................................                800 000,- Sk

3.  Individuálne posúdenie odborných a osobnostných predpokladov uchádzačov:

•	osobné pohovory, hĺbkové psychodiagnostické testovanie (cca 1/3 zo skupinového posudzovania uchádzačov), realizácia, vyhodnotenie, spracovanie a interpretácia výsledkov jedného uchádzača 4 000,- Sk/ predpokladaný počet posudzovaných a prezentovaných osôb 550  (2 - 3 uchádzači na každé voľné  štátnozamestnanecké miesto,  približne 200 miest)

  spolu  ..................................................................................................             2 200 000,- Sk

4.	Výber uchádzačov výberovými komisiami:

•	  osobné pohovory uchádzačov s členmi výberových komisií

     spolu ....................................................................................................                 40 000,- Sk

III.  Technické zabezpečenie výberových konaní

Poštovné, uchádzači   (pozvanie  2  krát,  oznámenie), členovia výberových komisií, služobné úrady  ........................................................................................................                 40 000,- Sk

Kancelárske potreby, obálky, kancelársky papier, faxový papier  ............	              15 000,- Sk

Telefóny, fax ..............................................................................................                50 000,- Sk

Predpokladané celkové náklady .................................................................          3 965 000,- Sk